
   R O M Â N I A                                                                                                                                                                                                                    

JUDEŢUL TIMIŞ

 ORAŞUL DETA

   P R I M A R

Nr. 1996 / 08.03.2021.                                                                                            

REFERAT DE APROBARE

a proiectului de hotărâre privind aprobarea depunerii documentației la Ministerul Economiei, Antreprenoriatului și Turismului în vederea inițierii unei hotărâri a Guvernului României pentru atestarea Orașului Deta ca stațiune turistică de interes local.

           Turismul este un fenomen social, cultural și economic care îi determină pe oameni să se deplaseze în locuri situate în afara reședinței lor pentru scopuri personale sau de afaceri, turiștii sunt consumatori de bunuri și servicii, (transport, cazare, alimentație, servicii de agrement), sectorul turismului se află într-o strânsă legătură cu celelalte  sectoare ale economiei. Plecând de la aceste premise, rolul turismului în dezvoltarea economică generează diverse beneficii, printre care:

· generează venituri însemnate pentru economie și stimulează investițiile necesare finanțării altor sectoare, contribuind astfel, prin efectul său multiplicator, la creșterea și dezvoltarea economică;

· creează oportunități de locuri de munca, îndeosebi în zonele marginale, dezavantajate economic și social, prin valorificarea patrimoniului cultural și natural;

· creează oportunități de diversificare a economiilor locale prin capitalizarea veniturilor obținute la nivel local;

· favorizează apariția și dezvoltarea firmelor locale, transformând areale cu competitivitate economică scăzută în zone atractive pentru investitori;

· creează cerere pentru o gamă largă de bunuri și servicii furnizate de către alte sectoare economice (construcții, industria alimentară, industria  mică și artizanală).
           În decursul ultimilor ani, au fost lansate proiecte de dezvoltare a stațiunilor turistice, cu fonduri nerambursabile. De exemplu, prin Programului Operațional Regional 2014-2020, în cadrul priorității de investiții 7.1 se pot solicita fonduri pentru dezvoltarea infrastructurii din stațiunile turistice și balneare, pentru amenajarea obiectivelor turistice naturale, pentru construirea unor facilități de agrement, de tipul zone speciale pentru sport, locuri de joacă pentru copii, amfiteatre in aer liber sau altele, dar și pentru activități de marketing sau promovare, în vederea atragerii turiștilor. Programul Operațional Infrastructură Mare 2014-2020 are ca principal obiectiv creșterea durabilă și promovarea unei economii bazate pe consum redus de carbon prin mijloace de eficiență energetică, de promovare a energiei verzi și a unor moduri de transport prietenoase cu mediul înconjurător, iar ca obiectiv specific creșterea producției de energie din resurse regenerabile mai puțin exploatate, cum ar fi biomasa, biogaz, geotermal. Urmează ca, în cadrul programelor operaționale pe anii 2021-2027 să se lanseze și alte ghiduri de finanțare la care să putem aplica. 
Una din condițiile obligatorii de eligibilitate este ca Soliciantul să fie declarat stațiune turistică conform H.G 852/2008 pentru aprobarea normelor și crietriilor de atestare a stațiunilor turistice, cu modificările și completările ulterioare.

           Documentația pentru atestarea stațiunii turistice, cuprinde:

a) monografia turistică;

b)documentaţiile de urbanism în perioada de valabilitate, avizate şi aprobate conform competenţelor prevăzute în anexa nr. 1 la Legea nr. 350/2001 privind amenajarea teritoriului şi urbanismul, cu modificările şi completările ulterioare, respectiv: planul urbanistic general şi regulamentul local aferent acestuia şi/sau, după caz, planul urbanistic zonal şi regulamentul local aferent acestuia;

c) fişa staţiunii turistice, conform modelului prevăzut în anexa nr. 3 pentru staţiunile turistice de interes naţional şi conform modelului prevăzut în anexa nr. 4 pentru staţiunile turistice de interes local;

d) studii şi documente care să argumenteze atestarea staţiunii turistice şi a specificului ei determinat de resursele turistice de care dispune.

           Monografia turistică prevăzută la alin. (1) lit. a) trebuie să cuprindă următoarele capitole principale:

a) consideraţii generale privind poziţia geografică, infrastructura, cadrul natural, cadrul socioeconomic, probleme de mediu şi factori naturali de risc;

b) analiza potenţialului turistic în funcţie de tipul staţiunii turistice: factorii naturali de cură, bioclimatul zonei, domeniul schiabil;

c) nivelul actual de valorificare din punct de vedere turistic: structuri de primire turistice şi de agrement, informaţii privind circulaţia turistică.

Având în vedere faptul că în prezent UAT Oraș Deta nu se regăsește în Anexa 5 - Lista 1oca1ități1or atestate este stațiune turistică de interes local, se impune parcurgerea procedurii de atestare conform H.G. 852/2008 cu modificările și completările ulterioare.

Față de cele prezentate mai sus, propun Consiliului Local a1 Orașului Deta, aprobarea depunerii documentației la Ministerul Economiei, Antreprenoriatului și Turismului în vederea inițierii unei hotărâri a Guvernului pentru atestarea orașului Deta ca stațiune turistică de interes local.

            Astfel fiind, propun adoptarea proiectului de hotărâre în forma prezentată.

P R I M A R,

Ec.Petru Roman.

